কুম্ভমেলা কেন্দ্রিক হাজার প্রশ্নের উত্তর খুঁজতে প্রয়াগরাজে হাজির হার্ভার্ড-এলএসই

ওয়েব ডেক্স: চলতি বছর প্রয়াগরাজে কুম্ভ মেলা। আগামী ১৩ জানুয়ারি থেকে মেল শুরু হচ্ছে, যা চলবে আগামী ২৬ ফেব্রুয়ারি পর্যন্ত। এই মহাকুম্ভ মেলা বিশ্বের বৃহত্তম ধর্মীয় সমাবেশ। এই মেলায় আগমন ঘটে সারা বিশ্বের সাধু, ঋষি এবং ভক্তদের। দূরদূরান্ত থেকে হাজারো পুণ্যার্থী ত্রিবেণী সঙ্গমে ডুব দেওয়ার জন্য আসেন। এই মেলার অন্যতম আকর্ষণ নাগা সাধু, তাদের অনন্য জীবনধারা, পোশাক এবং ভক্তির প্রকাশ লক্ষ করাও।

২০১৯ সাল নাগাদ কুম্ভ মেলায়, মোট ২৫ কোটি মানুষ ডুব দিয়েছিলেন সঙ্গমে। উত্তরপ্রদেশ সরকারের আশা, এই বছর সংখ্যাটা ৪৫ কোটি ছাড়িয়ে যাবে। ইউনেসকো এই মহাকুম্ভ মেলাকে আখ্যা দিয়েছে ‘বিশ্বের তীর্থযাত্রীদের বৃহত্তম শান্তিপূর্ণ সমাবেশ’ রূপে।

আরও পড়ুন: মেদিনীপুর স্যালাইন কাণ্ডে রক্তে রহস্য! কেন ভেন্টিলেশনে দুই প্রসূতি?

এই মেলা কেন্দ্রিক হাজার প্রশ্নের উত্তর খুঁজতে এবার প্রয়াগরাজে হাজির হচ্ছে হার্ভার্ড, এলএসই, স্ট্যানফর্ড-সহ দেশের একগুচ্ছ আইআইটি। সকল পড়ুয়ারা এখানে খতিয়ে দেখবেন গোটা পরিস্থিতি, ব্যবস্থাপনা। অর্থাৎ বলা যায় কুম্ভ নিয়ে একপ্রকার গবেষণা করবেন তাঁরা। আবার সূত্রের খবর, উত্তর প্রদেশ সরকার এই গবেষকদের অন্বেষণের জন্য ইতোমধ্যে আটটি ভিন্ন ক্ষেত্র এবং বিষয় বাছাই করেছে। মূলত সেগুলির উপর ভিত্তি করে মেলার ভবিষ্যত পরিকল্পনা ও বাস্তবায়ন নিয়ে আলোচনা হতে পারে।